**Zmluva o dielo**

**podľa § 536 a násl. Zákona č. 513/1991 Zb. Obchodný zákonník**

**v znení neskorších predpisov**

č. objednávateľa: č. zhotoviteľa:

**Článok I.**

**Zmluvné strany**

1. **Objednávateľ:**

Názov: Obec Podolie

Sídlo: Podolie 566

v zastúpení: PaedDr. Rastislav Bobocký, starosta obce

IČO: 00311928

Bankové spojenie: ČSOB, a.s.

IBAN: SK90 7500 0000 0040 2444 2872

Telefón: 0907 727 583; 032/ 77 94 102

e-mail: starosta@podolie.sk

(ďalej len objednávateľ)

1. **Zhotoviteľ:**

Názov:

Sídlo:

v zastúpení:

IČO:

DIČ:

IČ DPH:

Bankové spojenie:

IBAN:

Telefón:

e-mail:

Osoby oprávnené rokovať

-vo veciach zmluvných:

-vo veciach technických

a realizačných:

(ďalej len zhotoviteľ)

**Článok II.**

**Predmet plnenia**

1. Predmetom zmluvy o dielo (ďalej len „zmluva“) je vykonanie stavebných prác na stavbe :

**„Oprava miestnych komunikácií v časti Podolie - Kopanice“**

v rozsahu a podľa špecifikácie uvedenej v Prílohe č. 1 (rozpočet), ktorá tvorí neoddeliteľnú súčasť tejto zmluvy.

1. Miesto plnenia: Podolie - Kopanice
2. Zhotoviteľ sa zaväzuje zhotoviť dielo vo vlastnom mene a na vlastnú zodpovednosť. Zhotoviteľ nesmie odovzdať dielo ako celok na zhotovenie inému subjektu bez predchádzajúceho písomného súhlasu objednávateľa. Zhotoviteľ zodpovedá za zhotovenie diela ako celku, aj za jeho časti, zhotovené podzhotoviteľmi.
3. Zhotoviteľ sa zaväzuje zhotoviť dielo v rozsahu, kvalite a v termíne podľa tejto zmluvy.
4. Objednávateľ sa zaväzuje za predpokladu splnenia dodacích podmienok podľa tejto zmluvy zhotoviteľom dielo prevziať a zaplatiť za zhotovenie diela zmluvnú cenu podľa článku IV. tejto zmluvy.
5. Objednávateľ si vyhradzuje právo na zmenu rozsahu zmluvy o dielo v závislosti na finančných prostriedkoch. Predávajúci sa toto právo zaväzuje rešpektovať.

**Článok III.**

**Termín plnenia zmluvy**

1. Zhotoviteľ sa zaväzuje zhotoviť dielo: **do 30.6.2021**
2. Termín začatia stavebných prác: **do 7 dní o protokolárneho prevzatia staveniska**
3. Ak zhotoviteľ zhotoví dielo pred termínom uvedeným v článku III. , bode 1. zmluvy, objednávateľ sa zaväzuje prevziať dielo i v skoršom termíne.

**Článok IV.**

**Cena**

1. Celková cena za zhotovenie diela je stanovená dohodou zmluvných strán v zmysle § 3 zákona NR SR č. 18/1996 Z. z. o cenách v znení neskorších predpisov vo výške:

**Cena celkom bez DPH: ...................... Eur**

**DPH 20%: ...................... Eur**

**Cena celkom s DPH: ...................... Eur**

1. Všetky vykonané práce na diele podľa tejto zmluvy budú uhradené dohodnutými jednotkovými cenami v rozsahu skutočne vykonaných množstiev stavebných prác. Jednotkové ceny pre zhotovenie diela sú uvedené v rozpočte, ktorý tvorí neoddeliteľnú súčasť tejto zmluvy (Príloha č. 1).
2. V cene diela sú zahrnuté všetky náklady zhotoviteľa spojené s realizáciou diela (prípravné práce, odstránenie nespevnených častí, penetrácia, vyrovnávka, penetračný makadam).
3. Objednávateľ neposkytuje preddavok ani zálohu na vykonanie diela.

**Článok V.**

**Platobné podmienky**

1. Objednávateľ uhradí zmluvnú cenu za vykonané dielo zhotoviteľovi na základe faktúry. Fakturácia bude vykonaná až po písomnom prevzatí prác po ukončení diela. Prílohou faktúry bude súpis vykonaných prác, protokol o odovzdaní a prevzatí diela. Zhotoviteľ faktúru (s rozpisom ceny za dielo podľa článku IV. zmluvy) vystaví a odošle alebo osobne doručí do podateľne objednávateľa.
2. Doba splatnosti faktúry je 30 dní od dátumu doručenia faktúry objednávateľovi.
3. Faktúra musí obsahovať náležitosti v súlade so zákonom č. 222/2004 Z. z. o dani z pridanej hodnoty v znení neskorších predpisov. Súčasťou faktúry je protokol o odovzdaní a prevzatí diela a súpis vykonaných prác.
4. V prípade ak faktúra nebude obsahovať náležitosti v súlade so zákonom č. 222/2004 Z. z. objednávateľ je oprávnený vrátiť faktúru zhotoviteľovi na doplnenie v lehote jej splatnosti s uvedením chýbajúcich alebo nesprávnych údajov. V takomto prípade doba splatnosti faktúry neplynie.

**Článok VI.**

**Zmluvné pokuty**

1. Pre zmluvné pokuty platia ustanovenia zmluvy o dielo a ustanovenia Obchodného zákonníka.
2. Objednávateľ v prípade omeškania zhotoviteľa s plnením termínu ukončenia diela môže uplatniť zmluvnú pokutu vo výške 0,05% z dohodnutej ceny diela.
3. Zhotoviteľ môže v prípade omeškania úhrady faktúr uplatniť zmluvnú pokutu vo výške 0,05%z fakturovanej čiastky.
4. Dohodnuté pokuty spôsobené nedodržaním podmienok zmluvy zo strany zhotoviteľa môže objednávateľ uplatniť formou odpočtu z konečnej faktúry.

**Článok VII.**

**Povinnosti zhotoviteľa a objednávateľa**

1. **Zhotoviteľ:**
2. bude pri plnení zmluvy postupovať s odbornou starostlivosťou
3. sa zaväzuje dodržiavať všeobecne záväzné právne predpisy, normy a podmienky tejto zmluvy,
4. sa bude riadiť východiskovými podkladmi objednávateľa, dohodami oprávnených pracovníkov zmluvných strán, rozhodnutiami a vyjadreniami dotknutých orgánov štátnej správy.
5. Zhotoviteľ zodpovedá za bezpečnosť všetkých vykonávaných prác na stavenisku počas celej doby realizácie diela vrátane odstraňovanie prípadných vád na ňom, zaväzuje sa dodržiavať zákon č.124/2006 Z. z. o bezpečnosti a ochrane zdravia pri práci a o zmene a doplnení neskorších predpisov, zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, chrániť životné prostredie na stavenisku aj v jeho okolí, dodržiavať predpisy orgánov ochrany pred požiarmi.
6. Zodpovedá za poriadok a čistotu v mieste vykonávania diela a je povinný odstraňovať na vlastné náklady odpady a nečistoty, ktoré sú výsledkom jeho činnosti,
7. Pred začatím prác bude konzultovať spôsob realizácie s povereným pracovníkom objednávateľa
8. Ohlási začiatok a ukončenie prác poverenej osobe objednávateľa
9. Vykoná dielo vhodným strojovým zariadením a v kvalite zodpovedajúcej STN a spolusúvisiacich predpisov a noriem.
10. Na vlastné náklady zabezpečí označenie miesta vykonávania diela prenosným dopravným značením v zmysle predpisu MDVRR SR, TP 06/2013 „Použitie dopravných značiek a dopravných zariadení na označovanie pracovných miest.“
11. Bude viesť stavebný denník o vykonaných prácach a prostredníctvom oprávnenej osoby bude zapisovať všetky údaje, ktoré pokladá za dôležité pre riadne vykonanie diela. Denník bude predkladať k dennému podpisu povereným osobám zo strany objednávateľa za účelom odsúhlasenia rozsahu vykonaných prác, ich kvality a množstva použitého materiálu.

Za zhotoviteľa sú oprávnení do denníka zapisovať a nahliadať:

**.....................................,** stavbyvedúci, tel. č. .................................

V stavebnom denníku je zakázané zápisy prepisovať, škrtať a vytrhávať jednotlivé strany. Vedenie stavebného denníka končí po splnení diela.

1. sa zaväzuje vyzvať objednávateľa najneskôr 3 pracovné dni po ukončení diela k prevzatiu prác, a to zápisom v stavebnom denníku, resp. mailom. Objednávateľ sa zaväzuje prevziať dielo aj s vadami a nedorobkami, ktoré nebránia riadnemu užívaniu diela. Objednávateľ sa zaväzuje zúčastniť sa odovzdávania diela, na ktoré bol zhotoviteľom pozvaný v lehote podľa tohto ustanovenia zmluvy. V prípade, ak sa objednávateľ na odovzdávaní diela nezúčastní, alebo v prípade, ak objednávateľ odmietne prevziať dielo v zmysle tejto zmluvy, považuje sa dielo uplynutím lehoty 3 kalendárnych dní za riadne odovzdané zhotoviteľom.
2. Poskytuje na dielo záruku: **24 mesiacov**

Záručná doba začína plynúť odovzdaním a prevzatím diela protokolom o odovzdaní a prevzatí diela, ktorý podpíšu oprávnené osoby oboch zmluvných strán. Odovzdané dielo musí byť vykonané riadne, bez vád a nedorobkov, brániacich riadnemu užívaniu diela.

1. K preberaciemu konaniu predloží zhotoviteľ objednávateľovi stavebný denník a dokumentáciu o kvalite hotového diela (t.j. kvalita všetkých zabudovaných stavebných materiálov a zmesí vrátane výsledkov meraní a skúšok počas stavby a po jej ukončení).
2. **Objednávateľ:**
3. prostredníctvom svojich oprávnených osôb vykonáva priebežnú kontrolu diela, zaznamenáva a potvrdzuje preberanie vykonaných prác v stavebnom denníku,
4. zabezpečí podmienky pre riadne vykonávanie diela. Kontrola vykonávaných prác sa bude uskutočňovať za prítomnosti zástupcov oboch zmluvných strán počas preberania prác. Ak objednávateľ zistí že zhotoviteľ vykonáva dielo v rozpore so svojimi povinnosťami, je objednávateľ oprávnený dožadovať sa toho, aby zhotoviteľ odstránil vady vzniknuté vadným vykonávaním a dielo vykonával riadnym spôsobom.
5. Na vlastné náklady zabezpečí vytýčenie a označenie jestvujúcich inžinierskych sietí na stavenisku.

V prípade ich poškodenia zabezpečí následnú opravu.

**Článok VIII.**

**Záručná doba, zodpovednosť za vady diela**

1. Zhotoviteľ zodpovedá za vady v zmysle § 560 a násled. obchodného zákonníka.
2. Zhotoviteľ preberá záruku za akosť diela v zmysle § 563, ods.2., resp. § 429 - § 431 Obchodného zákonníka. Dielo bude počas záručnej doby **24 mesiacov** od odovzdania a prevzatia diela na základe protokolu o odovzdávaní a prevzatí diela spôsobilé na zmluvný účel a zachová si počas tejto doby vlastnosti zodpovedajúce príslušným predpisom a normám.
3. Objednávateľ prípadnú reklamáciu vady diela uplatní u zhotoviteľa bezodkladne po jej zistení písomnou formou s uvedením vady.
4. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť na vlastné náklady odstrániť vady v čo najskoršej technicky možnej dobe po písomnom oznámení objednávateľa.

**Článok IX.**

**Riešenie sporov**

Ak medzi objednávateľom a zhotoviteľom vzniknú spory, budú sa riešiť zmierčimi konaniami. V prípade neúspešnosti zmierčieho konania predloží jedna zo strán návrh na riešenie sporu na príslušný súd.

**Článok X.**

**Záverečné ustanovenia**

1. Táto zmluva je platná dňom jej podpisu obidvoma zmluvnými stranami a účinná deň po dni zverejnenia na webovej stránke obce.
2. Táto zmluva je vyhotovená v štyroch vyhotoveniach, z ktorých každá zúčastnená strana si ponechá dve vyhotovenia
3. Meniť a dopĺňať obsah tejto zmluvy je možné len formou písomných dodatkov dohodnutých v celom rozsahu, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
4. V ostatných otázkach neupravených touto zmluvou platia ustanovenia obchodného zákonníka a ostatných všeobecne záväzných predpisov platných v Slovenskej republike.

5. Neoddeliteľnými prílohami zmluvy o dielo sú:

Príloha č. 1 – Rozpočet

V Podolí, dňa : V ............................., dňa:

Za objednávateľa: Za zhotoviteľa:

............................................... ............................................

Pečiatka a podpis Pečiatka a podpis